**Եժի Սեմիգինովսկի-Էլեուտեր** (լեհ.՝ Jerzy Siemiginowski-Eleuter, մոտ 1660 կամ 1660, Լվով, Լվովյան հող, Ռուսական վոեվոդություն, Մալոպոլյան պրովինցիա, Լեհական թագավորության թագ, Ռեչ Պոսպոլիտա - 1711, Լվով, Լվովյան հող, Ռուսական վոեվոդություն, Մալոպոլյան պրովինցիա, Լեհական թագավորության թագ, Ռեչ Պոսպոլիտա), բարոկկո դարաշրջանի նշանավոր լեհ նկարիչ և փորագրիչ։ Եղել է թագավոր Յան Սոբեսկու պալատական նկարիչը։ Համարվում է Լեհաստանի դասական բարոկկո ոճի ամենակայացած նկարիչներից մեկը։ Նրա ստեղծագործությունները համատեղում են դասական մոտեցումը բնական տարրերի հետ։

Նկարիչն օգտագործել է նաև Եժի Սիմոնյան, Շիմոնովիչ-Սեմիգինովսկի Եժի Էլեուտեր, Յուրի Շիմոնովիչ Կրտսեր անունները։

Կենսագրություն
--------------

Ծնվել է Լվովում (Ռեչ Պոսպոլիտա), Լվովի հայտնի նկարիչ, ծագումով հայ Եժի Շիմոնովիչի և Թեոդոսիայի (ծննդյան անունը՝ Կորունկա) ընտանիքում։ Թագավոր Յան Սոբեսկու աջակցության շնորհիվ սովորել է Իտալիայում և Ֆրանսիայում։ 1682 թվականին արժանացել է Սուրբ Ղուկասի հռոմեական ակադեմիայի պարգևի և դարձել դրա անդամ։ Վերադառնալով Լեհաստան, մոտ 1684 թվականին նա փոխել է իր ազգանունը Էլեուտեր (Eleuter, հունարեն՝ «ազատ»), իսկ 1701 թվականին փողի դիմաց նրան որդեգրել է Սեմիգինովսկիների շլյախտայական ազնվական ընտանիքը։

Աշխատել է թագավոր Յան III Սոբիեսկու, իսկ հետո թագավոր Օգոստոս II Հզորի համար Ժոլկվայում և թագավորական նստավայրում՝ Վիլանովում, որպես թագավորի պալատական նկարիչ, դեկորատոր և թագավորական ընտանիքի դիմանկարիչ։

Թագավոր Յան III Սոբեսկու կողմից նրան շնորհվել է ազնվականական տիտղոս և բազմիցս պարգևատրվել։ Ընկերացել է 17-րդ դարի վերջի մի շարք վարշավյան վարպետների՝ Տիլման վան Գամերենի, Միքելանջելո Պալլոնիի, Մարտինո Ալտոմոնտեի և ուրիշների հետ։

Մահացել է 1711 թվականին։

Ընտրյալ աշխատանքներ
-------------------

Հանդիսանում է 17-րդ դարի 2-րդ կեսի դասական բարոկկոյի խոշորագույն և բարձր գնահատված լեհ նկարիչներից մեկը և դիմանկարի ճանաչված վարպետ։ Ժոլկվայում և Վիլանովի թագավորական նստավայրում քանդակազարդ առաստաղի համար նա պատրաստեց չորս այլաբանական մեծանկարներ՝ «Գարուն», «Ամառ», «Աշուն» և «Ձմեռ»։
Նա թագավորական ընտանիքի անդամների բազմաթիվ դիմանկարների, թագավորական զույգի ձիավարության դիմանկարի, այլաբանական և կրոնական թեմաներով նկարների հեղինակ է։ Սեմիգինովսկի-Էլեութերի վրձնին են պատկանում Սուրբ Աննայի (Կրակովի Սուրբ Աննա եկեղեցու համար) և Սուրբ Սեբաստիանի (Վարշավայի Սուրբ Խաչ եկեղեցու համար), ինչպես նաև «Բաքուս», «Արիադնա», «Սուրբ ընտանիք» կտավները, որոնք պահվում են Լվովի պատկերասրահում։ Նկարչի կտավներն այժմ գտնվում են նաև Հռոմի, Կրակովի, Վարշավայի, Վիլնյուսի, Վիլյանուվի և Օլեսկի ամրոցի (Ուկրաինայի Լվովի մարզ) թանգարաններում և եկեղեցիներում։

Պատկերասրահ
-----------

### Առաստաղի նկարներ

* Ձմռան այլաբանությունՁմռան այլաբանություն
* Գարնան այլաբանությունԳարնան այլաբանություն
* Աշնան այլաբանությունԱշնան այլաբանություն
* Ամռան այլաբանությունԱմռան այլաբանություն

### Դիմանկարներ

* Մադոնան մանկան հետՄադոնան մանկան հետ
* Մադոնան մանկան հետ և Սուրն ԱննանՄադոնան մանկան հետ և Սուրն Աննան
* Մարիա Կազիմիր Լուիզ դե Լա Գրանժ դ'Արքիեն թագուհին շրջապատված երեխաներովՄարիա Կազիմիր Լուիզ դե Լա Գրանժ դ'Արքիեն թագուհին շրջապատված երեխաներով
* Յան III Սոբեսկին Վիեննայի մոտՅան III Սոբեսկին Վիեննայի մոտ

Մատենագիտություն
----------------

* Fijałkowski, Wojciech (1983), Wilanów. Rezydencja Króla Zwycięzcy (Wilanów. The residence of the Victorious King) (in Polish), Warsaw: Krajowa Agencja Wydawnicza.

Ծանոթագրություններ
------------------

1. 1 2  RKDartists (նիդերլ.)
2. 1 2  Առցանց լեհական կենսագրական բառարան (польск.)
3. 1 2 3 4  RKDartists (նիդերլ.)
4. 1 2  NUKAT — 2002.
5. 1 2  MAK (польск.)
6. 1 2  Չեխիայի ազգային գրադարանի կատալոգ
7. ↑  «Siemiginowski, a painter of Jan III Sobieski»։ *wilanow-palac.art.pl*։ Վերցված է 2011-11-02
8. ↑  Renata Sulewska (2002)։ «Jerzy Eleuter Siemiginowski (Szymonowicz)»։ *www.culture.pl*։ Վերցված է 2010-01-19
9. ↑  Deluga Waldemar (2011)։ «Armenian Art in Warsaw (18th and 19th Centuries)»։ *Annales Universitas Apulensis. Series Historica* (Universitatea) **15** (2): 50։ ISSN 1453-9314
10. ↑  Szulakowska Urszula (2018)։ *Renaissance and Baroque Art and Culture in the Eastern Polish-Lithuanian Commonwealth (1506-1696)*։ Cambridge Scholars Publishing։ էջ 90։ ISBN 978-1527511354
11. ↑  По другим данным умер в Варшаве между 28 февраля 1708 г. и 13 марта 1711.

Արտաքին հղումներ
----------------

* Jerzy Siemiginowski-Eleuter (լեհ.)
* Jerzy Eleuter Siemiginowski (Szymonowicz) (լեհ.)

|  |  |  |  |  |  |  |  |
| --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | RKDartists |
|  |
| 

|  Չափորոշչային վերահսկողություն |
| --- |
|  |
| GND: 132440873 · ISNI: 0000000082841583 · LCCN: n2012036208 · NKC: js2014802588 · NUKAT: n01092551 · VIAF: 96599479, 283590174 · ULAN: 500124353 · WorldCat VIAF: 96599479, 283590174 |

 |

 |